Președintele Turciei, pe coperta Charlie Hebdo: Erdogan apare în chiloți în timp ce ridică fusta unei femei.
Erdogan apare pe prima pagină a revistei franceze Charlie Hebdo. Caricatura din prima pagină a ediției de miercuri a lui Charlie Hebdo, lansată online marți seară, îl arată pe Erdogan în tricou și în chiloți. Reacția Turciei: "Un efort dezgustător" pentru "răspândirea rasismului".
Preşedintele turc Recep Tayyip Erdogan apare în chiloți pe prima pagină a revistei franceze de satiră Charlie Hebdo, după ce l-a criticat aspru pe Emmanuel Macron, pentru că a luat apărarea caricaturilor cu profetul Mahomed, scrie France24.Pe coperta publicației este o caricatură care îl înfățișează pe Erdogan cum ridică unei femei cu hijab exclamând: “Ooo, iată profetul!". Comentariul din partea de sus a paginii: “Erdogan este foarte distractiv în privat".Turcia a condamnat caricatura francezilor spunând că e "un efort dezgustător" pentru "răspândirea rasismului" "Condamnăm efortul, total dispreţuitor, al acestei publicaţii, de a promova rasismul cultural şi ura", a transmis purtătorul de cuvânt al preşedintelui turc.Ministrul adjunct al culturii din Turcia a mers chiar mai departe şi i-a atacat dur pe cei de la Charlie Hebdo într-un mesaj postat pe Twitter: "Sunteţi ticăloşi … Sunteţi fii de căţea…".